text: Nu kommer foråret
  24 februar 2012 kl. 07.39
  I weekenden begynder foråret - men det bliver blæsende.
  Det begynder så småt at blive forår.
  Dagen er blevet tre timer og 15 min. Og i næste uge får vi to-cifrede varmegrader.
  I weekenden bliver det op til ni grader - omend det i dag bliver meget blæsende.
  - Vi får hård kuling og vindstød af stormstyrke ved kysterne, siger vagthavende ved DMI Henning Gisselø.
  Lørdagen bliver lidt forårsagtig.
   - Det bliver ganske behageligt, især hvis man kan finde et sted med læ. Blæsten aftager i løbet af lørdagen, og vi kan få noget sol, siger Henning Gisselø.
  Søndag vil der dukke et par fronter op, men temperaturerne ligger stadig omkring syv til otte grader mange steder i landet.
  I næste uge bliver det lunere.
   - Der kan vi komme op på tocifrede varmegrader, og så begynder det for alvor at blive forår. Der er noget, der tyder på, at vinteren er ved at være ved vejs ende, forudser Henning Gisselø.
  